02021D0260 — SL — 13.02.2022 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENI SKLEP KOMISIJE (EU) 2021/260 z dne 11. februarja 2021 o odobritvi nacionalnih ukrepov za omejitev učinka nekaterih bolezni vodnih živali v skladu s členom 226(3) Uredbe (EU) 2016/429 Evropskega parlamenta in Sveta ter razveljavitvi Sklepa Komisije 2010/221/EU (notificirano pod dokumentarno številko C(2021) 773) (Besedilo velja za EGP) (UL L 059 19.2.2021, str. 1)

spremenjen z:









▼B

IZVEDBENI SKLEP KOMISIJE (EU) 2021/260

z dne 11. februarja 2021

o odobritvi nacionalnih ukrepov za omejitev učinka nekaterih bolezni vodnih živali v skladu s členom 226(3) Uredbe (EU) 2016/429 Evropskega parlamenta in Sveta ter razveljavitvi Sklepa Komisije 2010/221/EU

(notificirano pod dokumentarno številko C(2021) 773)

(Besedilo velja za EGP)







Člen 1

Predmet urejanja in področje uporabe

S tem sklepom se odobrijo nacionalni ukrepi, ki so jih sprejele tiste države članice ali deli držav članic, ki so navedeni v prilogah I in II, za omejitev učinka nekaterih bolezni vodnih živali v skladu s členom 226(3) Uredbe (EU) 2016/429, ter določa:

(a) pogoje za začetno in nadaljnjo odobritev navedenih ukrepov;

(b) omejitve premikov vodnih živali med državami članicami;

(c) obveznosti poročanja držav članic.

Člen 2

Odobritev nacionalnih ukrepov na območjih prostih bolezni

Države članice ali njihovi deli, ki so navedeni v drugem in četrtem stolpcu tabele v Prilogi I, se štejejo za proste bolezni iz prvega stolpca navedene tabele in se jim odobri sprejetje nacionalnih ukrepov v skladu s členom 226(3) Uredbe (EU) 2016/429.

Člen 3

Odobritev programov izkoreninjenja bolezni, za katere veljajo nacionalni ukrepi

1. Programi izkoreninjenja, ki so jih sprejele države članice, navedene v drugem stolpcu tabele v Prilogi II, za bolezni, za katere veljajo nacionalni ukrepi in so navedene v prvem stolpcu navedene tabele, in območja, navedena v četrtem stolpcu navedene tabele, se odobrijo.

2. Obdobje izvajanja programa izkoreninjenja ne sme presegati šest let od datuma, ko ga je Komisija prvotno odobrila. V ustrezno utemeljenih primerih lahko Komisija na zahtevo zadevne države članice podaljša obdobje izvajanja programa izkoreninjenja za dodatnih šest let.

▼M1

Člen 4

Premiki vodnih živali dovzetnih vrst med državami članicami ali njihovimi deli, za katere veljajo nacionalni ukrepi, vključno s programi izkoreninjenja

1. Vodne živali vrst, dovzetnih za posamezne bolezni iz drugega stolpca Priloge III, se premaknejo v države članice ali njihove dele, navedene v drugem in četrtem stolpcu tabel v Prilogi I ali II, če: (a) izvirajo iz države članice ali njenega dela, ki sta v drugem in četrtem stolpcu tabele v Prilogi I navedena kot prosta zadevne bolezni; (b) jih spremlja uradno spričevalo, ki ga izda pristojni organ države članice izvora in je sestavljeno v skladu z ustreznim vzorcem veterinarskega spričevala iz poglavja 1, 2, 3 ali 5 Priloge I k Izvedbeni uredbi Komisije (EU) 2020/2236 ( 1 ), v katerem so navedena jamstva, ki se nanašajo na zadevne posebne nacionalne ukrepe.

2. Z odstopanjem od odstavka 1, točka (a), se vodne živali vrst, dovzetnih za posamezne bolezni iz drugega stolpca Priloge III, lahko premaknejo v države članice ali njihove dele, navedene v drugem in četrtem stolpcu tabel v Prilogi I ali II, če: (a) so bile v primeru prostoživečih vodnih živali te v karanteni v obratu akvakulture, ki je bil odobren v skladu s členom 15 Delegirane uredbe Komisije (EU) 2020/691 ( 2 ); (b) so bile v primeru držav članic ali njihovih delov, za katere veljajo nacionalni ukrepi za okužbo z Gyrodactylus salaris: (i) vodne živali neposredno pred premikom v pogojih iz poglavja 10.3, člen 10.3.8, točka 2, Kodeksa zdravstvenega varstva vodnih živali Svetovne organizacije za zdravje živali (OIE) ( 3 ); (ii) ikre razkužene, nato pa v pogojih iz poglavja 10.3, člen 10.3.8, točka 3, Kodeksa zdravstvenega varstva vodnih živali OIE.

▼B

Člen 5

Letno poročanje držav članic

1. Države članice, navedene v drugem stolpcu tabel v prilogah I in II, Komisiji najpozneje do 30. aprila vsako leto predložijo poročilo o odobrenih nacionalnih ukrepih za zaščito statusa prost bolezni tistih držav članic in njihovih delov, ki so navedeni v členu 2, ali za programe izkoreninjenja, navedene v členu 3, kot je ustrezno.

2. Poročilo iz odstavka 1 vključuje: (a) informacije o ukrepih, sprejetih v prejšnjem koledarskem letu za ohranitev statusa prost bolezni, vključno vsaj z informacijami iz Priloge III k Izvedbeni uredbi (EU) 2020/2002, ali (b) informacije o spremembi programa izkoreninjenja, vključno s podrobnostmi o testiranju, ki je bilo izvedeno v prejšnjem koledarskem letu, in vsaj z informacijami iz oddelka 4 Priloge V k Izvedbeni uredbi (EU) 2020/2002.

3. V poročilu iz odstavka 1 se navedejo razlogi, zakaj naj bi se status prost bolezni ali program izkoreninjenja, kot je ustrezno, še naprej uporabljal še eno koledarsko leto. Posebej se je treba sklicevati na razpoložljivost zdravljenj, cepiv, staležev, odpornih na bolezni, ali drugih pomembnih dosežkov, če bi eden ali več od teh postal izvedljiva možnost za preprečevanje in obvladovanje zadevne bolezni od predložitve prejšnjega poročila.

Člen 6

Sprememba odobrenih nacionalnih ukrepov

Komisija lahko spremeni nacionalne ukrepe iz prilog I in II, če informacije iz člena 5(3) ali druge take informacije v zvezi z razvojem na področju zdravja živali kažejo, da uvedba omejitev premikov med državami članicami ni več potrebna ali upravičena za preprečevanje vnosa ali obvladovanje širjenja določene bolezni.

Člen 7

Razveljavitev

Sklep Komisije 2010/221/EU se razveljavi z učinkom od 21. aprila 2021.

Člen 8

Uporaba

Ta sklep se uporablja od 21. aprila 2021.

Člen 9

Naslovniki

Ta sklep je naslovljen na države članice.









PRILOGA I

Države članice ( 4 )ali njihovi deli, ki se štejejo kot proste oz. prosti nekaterih bolezni vodnih živali in za katere so nacionalni ukrepi odobreni v skladu s členom 226(3) Uredbe (EU) 2016/429







Bolezen Država članica Oznaka Geografska meja območja, za katero so odobreni nacionalni ukrepi bolezen koi herpes virusa (KHV) Irska IE celotno ozemlje Združeno kraljestvo (Severna Irska) UK(NI) Severna Irska spomladanska viremija pri krapih (SVK) Danska DK celotno ozemlje Finska FI celotno ozemlje Madžarska HU celotno ozemlje Irska IE celotno ozemlje Švedska SE celotno ozemlje Združeno kraljestvo (Severna Irska) UK(NI) Severna Irska bakterijski nefritis (BKD) Irska IE celotno ozemlje Združeno kraljestvo (Severna Irska) UK(NI) Severna Irska nalezljiva nekroza trebušne slinavke (IPN) Finska FI kontinentalni deli ozemlja Švedska SE kontinentalni deli ozemlja okužba z Gyrodactylus salaris (GS) Finska FI povodji Tenojoki in Näätämöjoki; povodja Paatsjoki, Tuulomajoki in Uutuanjoki se štejejo za varovalni pas Irska IE celotno ozemlje Združeno kraljestvo (Severna Irska) UK(NI) Severna Irska ▼M1 ostreidni herpesvirus – 1 μvar (OsHV-1 μvar) Irska IE kompartment 1: Sheephaven Bay kompartment 3: Killala, Broadhaven in Blacksod Bays kompartment 4: Streamstown Bay kompartment A: Tralee Bay Hatchery ▼B Združeno kraljestvo (Severna Irska) UK(NI) ozemlje Severne Irske, razen Dundrum Bay, Killough Bay, Lough Foyle, Carlingford Lough, Larne Lough in Strangford Lough okužba s salmonidnim alfavirusom (SAV) Finska FI kontinentalni deli ozemlja









PRILOGA II

Države članice ( 5 )ali njihovi deli s programi izkoreninjenja nekaterih bolezni vodnih živali in za katere so nacionalni ukrepi odobreni v skladu s členom 226(3) Uredbe (EU) 2016/429







Bolezen Država članica Oznaka Geografska meja območja, za katero so odobreni nacionalni ukrepi bakterijski nefritis (BKD) Švedska SE kontinentalni deli ozemlja nalezljiva nekroza trebušne slinavke (IPN) Švedska SE obalni deli ozemlja









PRILOGA III

Vrste vodnih živali, ki so dovzetne za bolezni, za katere so nekatere države članice ( 6 )sprejele nacionalne ukrepe v skladu s členom 226(3) Uredbe (EU) 2016/429







Bolezen Dovzetna vrsta bolezen koi herpes virusa (KHV) Kot je navedeno v stolpcu 3 v tabeli v Prilogi k Izvedbeni uredbi (EU) 2018/1882. spomladanska viremija pri krapih (SVK) sivi tolstolobik (Aristichthys nobilis), zlati koreselj / akvarijska zlata ribica (Carassius auratus), navadni koreselj (Carassius carassius), beli amur (Ctenopharyngodon idellus), navadni krap in koi krap (Cyprinus carpio), srebrni tolstolobik (Hypophthalmichthys molitrix), som (Silurus glanis), linj (Tinca tinca), jez (Leuciscus idus) bakterijski nefritis (BKD) vse salmonidne vrste nalezljiva nekroza trebušne slinavke (IPN) potočna zlatovčica (Salvelinus fontinalis), morska postrv (Salmo trutta), atlantski losos (Salmo salar), (Oncorhynchus spp.) in ozimica (Coregonus lavaretus) okužba z Gyrodactylus salaris (GS) atlantski losos (Salmo salar), šarenka (Oncorhynchus mykiss), jezerska zlatovčica (Salvelinus alpinus), severnomeriška potočna postrv (Salvelinus fontinalis), lipan (Thymallus thymallus), ameriška jezerska zlatovčica ((Salvelinus namaycush), rjava postrv (Salmo trutta) in vse vrste, ki so bile v stiku z navedenimi vrstami ostreidni herpesvirus 1 μνar (OsHV-1 μVar) pacifiška ostriga (Crassostrea gigas) okužba s salmonidnim alfavirusom (SAV) atlantski losos (Salmo salar), šarenka (Oncorhynchus mykiss), rjava postrv (Salmo trutta)